"Kuigi fosfaatide keelustamine pesuvahenditest on meie rahvusvaheline kohustus, kaotab valitsuse tegematajätmisest eelkõige Eesti inimene, sest Eesti reostab kõige rohkem just iseenda rannikut," kommenteeris probleemi Kristjan Piirimäe, ELF-i eutrofeerumisekspert. "Fosfaatidega rämpspesupulbreid ostavad tänapäeval õnneks veel vaid väga vähesed, teadmatud tarbijad. Ma ei näe  mõistlikku põhjust, miks Eesti riik niisugust igal juhul hääbuvat rämpsmajandust toetab, keskkonna reostamise ja rahvusvahelise maine hinnaga. Tõenäoliselt keelustatakse fosfaadid direktiiviga terves EL-is ja siis võib seda saasta veel üritada vaid odavalt arengumaadesse müüa."